Charakteristika učebného odboru cukrár, cukrárka

· štúdium je 3-ročné, ukončené záverečnou skúškou.  


Absolvent/absolventka tohto odboru:

· dokáže zrealizovať výrobu cukrárskych výrobkov od vynormovania a prípravy surovín až po ich konečné dohotovenie, 
· má všetky predpoklady na to, aby vedeli posudzovať základné a pomocné suroviny, 
· je schopný/-á kontrolovať nastavenie technologických parametrov vo výrobnom procese, 
· dokáže vyrábať výrobky podľa technologických postupov a receptúr, 
· dodržiava a uplatňuje zásady HAACP, bezpečnosti a ochrany zdravia pri práci,
· je pripravený/-á na výkon odborných činností, pre ktoré je podmienkou stredné odborné vzdelanie v potravinárstve, vo veľkovýrobných podmienkach, 
v stredných i malých podnikoch, ako aj na samostatné podnikanie.


Organizácia, miesto vyučovania 

Štúdium je organizované striedaním teoretického a praktického vyučovania - jeden týždeň teoretické vyučovanie, druhý týždeň praktické vyučovanie formou odborného výcviku. Teoretické aj praktické vyučovanie sa realizuje v  areáli školy na Jabloňovej ulici 1352 vo Zvolene; teoretické vyučovanie v budove školy a praktické vyučovanie v cukrárskej výrobni.

Ukončovanie štúdia 

Trojročné štúdium je ukončené záverečnou skúškou. 
Dokladom o vykonaní záverečnej skúšky je výučný list, záverečné vysvedčenie, dodatok 
k vysvedčeniu o záverečnej skúške.

Ďalšie štúdium 

Úspešní absolventi/absolventky majú v našej škole možnosť pokračovať v nadstavbovom štúdiu, v študijnom odbore podnikanie v remeslách a službách a dosiahnuť úroveň vzdelania úplné stredné odborné vzdelanie.

Viac informácií 

Viac informácií nájdete v časti Dokumenty – ŠkVP pre učebný odbor kuchár, kuchárka.

Na konkrétne otázky Vám radi odpovieme na adrese: skola@soshotel.sk
